cyanic-selkie/wikianc huggingface dataset:
Էրիխ ֆոն դեմ Բախ
Գործունեություն ՍՍ-ում
1930 թվականի փետրվարին ֆոն Զելևսկին միացալ է նացիոնալ-սոցիալիստական գերմանական բանվորական կուսակցությանը (տոմս համար 489 101), 1931 թվականի փետրվարի 15-ին՝ ՍՍ-ին (տոմս համար 9 831)։ 1931 թվականի փետրվարից եղել է ՍՍ-ի 27-րդ շտանդարտի հրամանատարը (Օդերի Ֆրանկֆուրտ)։ 1931 թվականի դեկտեմբերից եղել է ՍՍ-ի շտուրմբանֆյուրեր, 1932 թվականի հուլիսից՝ Ռայխստագի պատգամավոր, ՍՍ-ի XIXX աբշնիտի հրամանատար, իսկ 1934 թվականի փետրվարի 12-ից՝ VII աբշնիտի հրամանատար։ Հետևողականորեն ղեկավարել է ՍՍ-ի «հյուսիս-արևելք» և «հարավ-արևելք» երկրամասերը։ 1932 թվականի սեպտեմբերից եղել է ՍՍ-ի շտանդարտենֆյուրեր, 1932 թվականի հոկտեմբերից՝ ՍՍ-ի օբերֆյուրեր, 1933 թվականի դեկտեմբերից՝ ՍՍ-ի բրիգադեֆյուրեր, 1934 թվականի հուլիսից՝ ՍՍ-ի գրուպենֆյուրեր։ Եղել է «Երկար դանակների գիշեր» հեղաշրջման մասնակից։ Նացիստների` իշխանության գալուց հետո ղեկավարել է ոստիկանությունը և իսկ ՍՍ-ը հարավ-արևելյան Վրոցլավ շրջանում։ 1940 թվականին ֆոն Զելևսկու ենթակայի՝ անվտանգության ոստիկանության տեսուչ Արփադ Վիգանդի նախաձեռնությամբ ստեղծվել է «Օսվենցիմ» համակենտրոնացման ճամբարը։ Անունը ճամբարը ստացել է մոտակայքում գտնվող քաղաքի անունից։
Երկրորդ համաշխարհային պատերազմ
1943 թվականի ամռանը գերմանական ռազմական միավորումը ժանդարմերիայի (10000 մարդ), հրետանու, 50 տանկերի և 27 օդանավի միջոցով Բախ-Զելևսկու ընդհանուր ղեկավարությամբ ձեռնամուխ է եղել Վոլինի վրա լայնածավալ հակապարտիզանական պատժիչ գործողությանը։ Այս գործողությունը կոչվում էր «Զեյդլից» ։ Բախ Զալևսկու հարձակումը, որն այդպես էլ չի հանգեցրել Ուկրաինայի տարածքի այդ մասի վերահսկողության վերականգնմանը, տապալվել է։
1944 թվականի օգոստոս-նոյեմբեր ամիսներին ղեկավարել է «ֆոն դեմ Բախ» կորպուսային մարտական խումբը, որը ճնշել է լեհերի ապստամբությունը Վարշավայում։ Ապստամբության և դրան հաջորդած բռնաճնշումների ընթացքում սպանվել է շուրջ 200 հազար մարդ։ 1944 թվականի սեպտեմբերի 30-ին պարգևատրվել է ասպետական խաչով։ Ֆոն դեմ Բախի կարգադրությամբ 1944 թվականի օգոստոսի վերջին գնդակահարվել է ՍՍ-ին առընթեր գրենադերի 29-րդ դիվիզիայի հրամանատար բրիգադեֆյուրեր Կամինսկին, ինչպես նաև` նույն դիվիզիայի շտաբի պետ օբերշտուրմբաննֆյուրեր Շավյակինը (Կարմիր բանակի նախկին կապիտան), դիվիզիայի բժշկական ծառայության պետ դոկտոր Զաբորան և վարորդը։ Հայտարարվել է, որ նրանք սպանվել են լեհ պարտիզանների կողմից։ 1944 թվականի նոյեմբերից մինչև 1945 թվականի փետրվարի սկիզբը եղել է ՍՍ-ի 14-րդ բանակային կորպուսի հրամանատարը, ապա ՍՍ-ի 10-րդ բանակային կորպուսի հրամանատարը, 1945 թվականի փետրվարից ստանձնել է «Օդեր» կորպուսի հրամանատարի պաշտոնը։
Երկրորդ համաշխարհային պատերազմից հետո
1945 թվականի ապրիլի վերջից բանտարկվել է։ 1946 թվականին Նյուրնբերգյան դատավարության ժամանակ գլխավոր ռազմական հանցագործների դեմ մեղադրանքի գլխավոր վկան է եղել։ Իր ցուցմունքներում շատ կարևոր տեղեկություններ է տվել, որոնք մերկացրել են նացիստական աշխարհայացքը, միլիոնավոր անպաշտպան մարդկանց սպանության ծրագրերը։ Նա պնդում էր, որ ԽՍՀՄ օկուպացված տարածքում հակապարտիզանական գործողություններ են իրականացվել հիմնականում Վերմախտի զորքերի կողմից, քանի որ ՆԳ և ոստիկանության ստորաբաժանումները փոքրաթիվ էին։ Այդ ելույթներից հետո ամբաստանյալները նրան դավաճան են հայտարարել։ Հերման Գյորինգը բղավել է նրա վրա հենց ամբաստանյալների նստարանից. «Զզվելի՛ գարշահոտություն։ Նա այս սատանայական ընկերության առավել անիծված մարդասպաններից է։ Կեղտո՛տ, զզվելի շուն» ։ Չնայած դրան՝ ֆոն դեմ Բախը հայտարարել է, որ հենց ինքն է Հերինգին թույնով սրվակ տվել, քանի որ նա չի ցանկացել, որ Գյորինգը մահանա կախաղանի վրա ։
1951 թվականի մարտին ապանացիստականացման գլխավոր դատարանը (Մյունխեն) նրան դատապարտել է 10 տարվա հարկադիր աշխատանքի։ Սակայն նա այս աշխատանքը կատարել է միայն 5 տարի։ Ֆոն դեմ Բախը Նյուրնբերգում գիշերային պահակ է աշխատել ։ 1958 թվականի դեկտեմբերին նա կրկին կալանավորվել է Գերմանիայի իշխանությունների կողմից և 1961 թվականին դատապարտվել 4,5 տարվա ազատազրկման, բայց ոչ Խորհրդային Միության օկուպացված տարածքում ռազմական հանցագործությունների համար, այլ` Քենիգսբերգում 1934 թվականին «երկար դանակների գիշերը» մեկ էսեսական սպանության համար ։ 1962 թվականին ցմահ դատապարտվել է նաև 1933 թվականին 6 կոմունիստների սպանության համար։ Ֆոն դեմ Բախը մահացել է Մյունխենի բանտային հիվանդանոցում, 1972 թվականի մարտի 8-ին։
Արտաքին հղումներ
Կատեգորիա:Նացիստ առաջնորդներ
.укр
.укр՝ (punycode:, Україна), Ուկրաինայի վերին մակարդակի ազգային դոմեն է։
Հայտի ներկայացման ընթացքում կիրիլյան ռեգիստրի թույլատրվող սիմվոլների աղյուսակի մեջ առաջին անգամ ներառվեց ապոստրոֆ սիմվոլը (U+02BC), ոչ որպես բաժանիչ նշան, այլ որպես առանձին տառ, ինչպես նաև ավելացվել են ուկրաիներենի հետևյալ տառերը՝ «Ґ-ґ», «Ї-ї», «І-і», «Є-є»:
Պոդվյազե (գյուղ, Դուխովշչինսկի շրջան)
Պոդվյազե (Подвязье), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դուխովշչինսկի շրջանի բնակավայրեր
Արշալույս Տեր-Հովնանյան
Արշալույս Տեր-Հովնանյան, հայ բանաստեղծ, դրամատուրգ, արձակագիր, թարգմանիչ, ԽՍՀՄ գրողների միության անդամ 1934 թվականից։
Կենսագրություն
Ծնվել է Բաշգյուղ (հետո՝ ՀԽՍՀ Աբովյանի շրջանի Ակունք) գյուղում։ Ավարտել է Երևանի սեմինարիան։ Երկար տարիներ եղել է հեղինակների իրավունքների պաշտպանության միության կոմիտեի հայկական բաժանմունքի տնօրենը։ Գրել է «Դավիթ Բեկ», «Սոս և Վարդիթեր» օպերաների լիբրետոները։
Մահացել է 1958 թվականի սեպտեմբերին, Երևանում ։
Աղբյուրներ
Կատեգորիա:20-րդ դարի արևելահայ բանաստեղծներ Կատեգորիա:20-րդ դարի արևելահայ արձակագիրներ Կատեգորիա:Հայ թարգմանիչներ Կատեգորիա:20-րդ դարի արևելահայ դրամատուրգներ Կատեգորիա:ԽՍՀՄ գրողների միության անդամներ Կատեգորիա:Ռուսերենից հայերեն թարգմանիչներ Կատեգորիա:Բաշգյուղ գյուղում ծնվածներ
Սալման
Սալման, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում ։
Բլուր (Բալուի գավառ)
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Սալման
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Բլուր (Բալուի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Սալման
Ծանոթագրություններ
Կատեգորիա:Օսմանյան կայսրության հայաբնակ գյուղեր
Կռիլովի փողոց (Երևան)
Կռիլովի փողոց, փողոց Երևանի Էրեբունի վարչական շրջանում։
Տվյալներ
Սկսվում է Սասունցի Դավթի փողոցից (№17 դպրոցի մոտից), ձգվում հարավարևմտյան ուղղությամբ և հասնում Ռոստովյան փողոցին զուգահեռ հոսող Ջրվեժ գետի առու։ Գտնվում է Ազատամարտիկների փողոցի և Սասունցի Դավթի փողոցի նրբանցքի միջև։
Խորհրդային տարիներին, մինչև ներկայիս անունն ստանալը, կոչվել է Անդրֆեդերացիայի 12-րդ փողոց։ Անվանվել է ի պատիվ ռուս նշանավոր առակագիր Իվան Կռիլովի։
Աղբյուրներ
Կատեգորիա:Երևանի փողոցներ
Լանգա (Իսպանիա)
Լանգա (Balaguer, Balaguer), քաղաք և մունիցիպալիտետ Իսպանիայում, գտնվում է Լեյդա պրովինցիայում՝ Կատալոնիա ինքնավար մարզի կազմում։ Մունիցիպալիտետը գտնվում է Նոգերա շրջանի կազմում։ Տարածքը կազմում է 57,32 կմ²։ Բնակչությունը՝ 16766 մարդ (ըստ 2010 թվականի)։ Քաղաքի հեռավորությունը պրովինցիայից 25 կմ է։
Արտաքին հղումներ
Կատեգորիա:Իսպանիայի քաղաքներ
Սուուրլեյդ
Սուուրլեյդ, էստոնական փոքր, նեղ կղզի ։ Գտնվում է Բալթիկ ծովում՝ Մուհու կղզու մոտակայքում և զբաղեցնում 1,9 կմ2 տարածք։ Ծովի մակարդակից բարձր է ընդամենը 2,1 մ։ Վիրելայդ, Վոյլենդ, Մուհու կղզիների հետ միասին ենթարկվում է Սաարեմաա նահանգին։ Մոտակա բնակավայրը Պեդաստե գյուղն է։ Կղզու շրջակայքը հարուստ է ձկներով, և պատահական չէ, որ այստեղ կառուցվել է ձկնավերամշակման արտադրամաս։
Ծանոթագրություններ
Կատեգորիա:Էստոնիայի կղզիներ Կատեգորիա:Բալթիկ ծովի կղզիներ
Վանաձորի նկարչական դպրոց
Վանաձորի նկարչական դպրոց, Վանաձորի Մ. Աղաջանյանի անվան գեղարվեստի մանկական դպրոց։ Հիմնադրվել է 1957 թվականին ՝ Մարտիրոս Սարյանի և Արա Սարգսյանի նախաձեռնությամբ։ Սկզբում սովորել են 25 աշակերտ, 1978 թվականին ՝ 210։ 1963 թվականին դպրոցը կոչվել է ՀԽՍՀ ժողովրդական նկարիչ Ստեփան Աղաջանյանի անունով։
Հանրապետությունում դպրոցը առաջինն է սկսել դեկորատիվ կիրառական արվեստի դասավանդումը, ցուցահանդեսներ է ունեցել նաև արտասահմանյան երկրներում (Չեխոսլովակիայում (ԽՍՀՄ-ի ժամանակ) և Ճապոնիայում ցուցադրվել են դպրոցի սաների գոբելեն աշխատանքները)։
Պատմություն
1957 թվականին հայ կերպարվեստի նահապետ Մարտիրոս սարյանի և մեծանուն քանդակագործ Արա Սարգսյանի նախաձեռնությամբ Կիրովականում բացվեց Գեսղարվեստի մանկական դպրոց։ Առանց սխալվելու երկյուղի կարել է ասել, որ Վանաձորը չէր ունենա նկարիչների և քանդակագործներևի ներկայիս փաղանգը, եթե չլիներ այս նկարչական դպրոցը։ Գեղարվեստի դպրոցի բացումով փաստորեն լուծվեց քաղաքի արվեստասեր ու օժտված երեխաների ուսման խնդիրը։
Դպչոցի կայացման գործում մեծ դեր են ունեցել տնօրեններ Ռաֆիկ Բաբայանը (1957-1960), Ժիրայր Կետիկյանը (1960-1967), Սերգեյ Իշխանյանը (1967-1976), Բորիս Դիլոյանը (1976 -1997) և Ֆիրդուս Սահակյանը (1997-2004)։ 2004 թվականից ի վեր նրանց գործը շարունակում է Արսեն Ռաֆայելյանը։
Ստեղծման օրից դպրոցի անձնակազմը գտնվել է իր բարձունքին։ Դրա վառ ապացույցն է այն, որ սպրոցի սաների աշխատանքները բազմիցս ցուցադրվել են ԽՍՀՄ և միջազգային տարբեր ցուցահանդեսներում (Ֆրանսիա, Ճապոնիա, Կուբա, Հնդկաստան, ԳԴՀ, Բրազիլիա, Բուլղարիա, Ռումինիա և այլուր)։ Ավելին, այդ մրցույթ-ցուցահանդեսներում դպրոցի սաները նվաճել են ոսկե և արծաթե մեդալներ, առաջին կարգի դիպլոմներ, պատվոգրեր։ Անցած տարիներին դպրոցը տվել է շուրջ 1500 շրջանավարտ։ Նրանցից շատերը ուսումը շարունակել են Երևանի Փ. Թերլեմեզյանի անվան գեղարվեստի ուսումնարանում, գեղարվեստի ակադեմիայում, բուհերի համապատասխան բաժիններում, դարձել են անվանի ու նշանավոր նկարիչներ, քանդակագործներ,, ճարտարապետներ, նկարիչ-դիզայներներ։ Դպրոցի նախկին սաներից են Անատոլի Ավետյանը, Փափագ Ալոյանը, Մարիամ ամիրխանյանը, Յուրա Աքուլյանը, Գրիշա զալինյանը, Կառլոս Աբովյանը և ուրիշներ։
Դպրոցն այսօր գեղարվեստի մանկական կրթօջախ լինելուց բացի, հանդիսանում է նաև հանրապետության հյուսիսային շրջանների գեղարվեստի դպրոցների մեթոդական կենտրոնը։ Կրթօջախում կազմակերպվում են ցուցահանդեսներ, որոնց մասնակցում են նաև այլ դպրոցների սաներ, որոնց ուսուցիչների համար նույնպես կազմակերվում են մեթոդական օգնության դասեր, էլ ավելի կատարելագործվելու համար:
Կատեգորիա:Հայաստանի գեղանկարչական դպրոցներ ն
Խրաբուզնա (գյուղ, Պոլոննոեի շրջան)
Խրաբուզնա (Храбузна), գյուղ Ուկրաինայի Խմելնիցկիի մարզի Պոլոննոեի շրջանում։
Արտաքին հղումներ
Կատեգորիա:Ուկրաինայի Խմելնիցկիի մարզի Պոլոննոեի շրջանի բնակավայրեր Կատեգորիա:Ուկրաինայի գյուղեր Կատեգորիա:1620 թվականին հիմնադրված բնակավայրեր
(4797) Ակո
Միջին հեռավորությունը Արեգակից կազմում է 2,412413 ա. մ., առավելագույնը մոտենում է 1,9679 ա. մ. հեռավորության վրա և հեռանում 2,857 ա. մ. ։ Արեգակի շուրջ մեկ ամբողջական պտույտ է կատարում 1368,6 երկրային օրվա ընթացքում, իր ուղեծրով շարժվելով միջինում 0,263043 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,81° անկյուն։
Ակո աստերոիդը պատկանում է Նիսայի աստերոիդների ընտանիքին։ Այս ընտանիքի աստերոիդների ուղեծրերը ունեն մեծ կիսաառանցքներ, ընկած 2,41-ից մինչև 2,5 ա. մ. միջակայքում, 0,12-0,21 էքսցենտրիսիտետ և ուղեծրի թեքում՝ 1,1-4,3° միջակայքում ։
Արտաքին հղումներ
Կատեգորիա:Նիսայի ընտանիքի աստերոիդներ Կատեգորիա:1989 թվականին հայտնաբերված աստղագիտական մարմիններ Կատեգորիա:Տոշիրո Նոմուրայի կողմից հայտնաբերված աստերոիդներ Կատեգորիա:Կոյո Կավանիշիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ֆրիդրիխ II (այլ կիրառումներ)
Ֆրիդրիխ II, վերաբերում է՝
Սեդրակ Աբդալյան
Կենսագրություն
Նախնական և միջնակարգ կրթությունը ստացել է Էսկիշեհիրում, հետագայում մասնակցել է Փարիզի École Special des Travaux Publics-ի դասընթացներին, ապա ընդունվել է Սորբոնի համալսարանը և ավարտել  երկրաբանության, հանքաբանության և Ֆիզիկական աշխարհագրության բաժինները` ստանալով գիտության դոկտորի աստիճանն ։
Վարել է երկրաչափի և հանքային խուզարկուի պաշտոններ՝ Թուրքիայում, Հունաստանում և Ֆրանսիայում։ 1925 թվականին Փարիզից մեկնել է Հայաստան և աշխատել է որպես Երևանի պետական համալսարանի Երկրաբանության և հանքաբանության ամբիոնի պրոֆեսոր և վարիչ, կատարելով միաժամանակ երկրաբանական հանքաբանական հետազոտական աշխատանքներ Հայաստանի զանազան վայրերում։
Աշխատանքներ
Աբդալյանի լույս ընծայած կարևոր գործերն են. L'Epire Meridionale et ses gisements petroliferes (Paris 2e edition 1936), Le Zanguezour sismique (հրատարակութիւն Փարիզի համալսարանի 1935), ունի նաև անտիպ գործեր։ Հասցեն է՝ 15 Avenue du ParcBourg La Reine (Seine) France:
Համակարգչային թանգարան (Բոստոն)
Համակարգչային թանգարան(The Computer Museum, Boston), թանգարան Բոստոն քաղաքում, Մասաչուսեթս։ Թանգարանը բացվել է 1979 թվականին և գործել է երեք տարբեր վայրերում մինչև 1999 թվականը։ Երբեմն այն կոչում էին Բոստոնի համակարգչային թանգարան ։ Երբ թանգարանը փակվեց 2000 թվականին, նրա հավաքածուի մեծ մասը ուղարկվեց Կալիֆոռնիայի համակարգչային պատմության թանգարան։
Պատմություն
Թվային սարքավորումների կորպորացիայի թանգարանային նախագիծը սկսվել է 1975 թվականին՝ Մասաչուսեթսի Մեյնարդ քաղաքի գլխավոր DEC 12 շենքի նախասրահի վերասարքավորված հիշողության սխեմաների և սարքավորումների ցուցադրմամբ։ 1979 թվականի սեպտեմբերին թվային սարքավորումների կորպորացիայի աջակցությամբ, Գորդոնը և Գվին Բելը Մասաչուսեթս նահանգի Մարբորո քաղաքում գտնվող նախկին RCA շենքում հիմնադրեցին թվային համակարգիչների թանգարան։ Չնայած այն հանգամանքին, որ թանգարանը լիովին ֆինանսավորվել է DEC -ի կողմից և տեղակայված է եղել կորպորատիվ շենքում, իր գործունեության սկզբից ի վեր եղել է էկումենիկ՝ ընդհանուր արդյունաբերական, միջազգային պահպանման առաքելությամբ։
1982-ի գարնանը թանգարանը ստացավ շահույթ չհետապնդող բարեգործական հիմնադրամի կարգավիճակ հարկային ծառայության կողմից։ 1983-ի աշնանը Համակարգչային թանգարանը, որը «Թվային» -ը հանեց իր անվանումից, որոշեց տեղափոխվել Բոստոնի կենտրոնում գտնվող Ուարֆ թանգարան՝ Բոստոնի մանկական թանգարանի հետ կիսելով նորացված բրդի պահեստ։ Օլիվեր Ստրիմպելը, որը եկել էր Լոնդոնի Գիտության թանգարանից, նշանակվեց համակարգչային գրաֆիկայի և պատկերների մշակման խոշոր ցուցահանդես կազմակերպելու պատասխանատու, ով հետագայում նշանակվեց գործադիր տնօրեն 1990 թվականին։
1984 թ. նոյեմբերի 13-ին թանգարանը պաշտոնապես վերաբացվեց հանրության առջև իր 53,000 քառակուսի կիլոմետր տարածքով։ Ցուցանմուշների նախնական հավաքածուն ներառում էր Վիրլվինդ պիոներական համակարգիչը, Սեյջ համակարգչային սրահը, Սեյմուր Կրեյի կողմից կառուցված համակարգիչների էվոլյուցիոն շարքը և հաշվողական տեխնիկայի զարգացման 20-ամյա ժամանակացույցը, որը ներառում էր Գորդոն Բելլի կողմից հավաքված բազմաթիվ արտեֆակտներ ։ Թեև թանգարանի էներգիաների և ֆինանսավորումների մեծ մասն ուղղված էր աճող ցուցահանդեսներին և կրթական ծրագրերին, միևնույն է պատմական հավաքածուների համար մատչելի ռեսուրսները մնացին անփոփոխ։
Չնայած որ շարունակվում էր արտեֆակտների ակտիվ հավաքածուն, հավաքածուների հարմարության պահպանման և ուսումնական տարածքի պակաս կար։ Ավելին, ԱՄՆ համակարգչային արդյունաբերության աննկարագրելի տեղաշարժը դեպի Բոստոնից արևմտյան ափ, թանգարանի Բոստոնում գտնվելու վայրը դարձրեց խոչընդոտ՝ արդյունաբերության աջակցման տեսանկյունից։ 1996 թվականին համակարգչային թանգարանի տնօրենների խորհրդի մի խումբ անդամներ Սիլիկոնյան հովտում ստեղծեցին թանգարանի բաժանմունք, որը զբաղվում էր բացառապես հաշվողական տեխնիկայի պատմության հավաքմամբ և պահպանմամբ։ Սկզբում այն կոչվել է «Համակարգչային Թանգարանի Պատմության Կենտրոն» և տեղակայվել է Կալիֆորնիայի Մոֆեթ Ֆիլդ քաղաքի թիվ մեկ անգերի մոտ գտնվող պահեստային շենքում։ 2001 թվականին այն անվանափոխվել է Համակարգչային պատմության թանգարան և ձեռք բերել իր սեփական շենքը Կալիֆորնիայի Մաունթին Վյու քաղաքում, 2002 թվականին։
1999 թվականին թանգարանը միավորվել է Բոստոնի գիտության թանգարանի հետ։ Երբ 2000 թվականին թանգարանը փակվեց որպես անկախ հաստատություն, մի քանի ցուցանմուշներ տեղափոխվեցին Գիտության թանգարան ՝ հետագայում ցուցադրվելու համար։ Պատմական արտեֆակտների հավաքածուն ուղարկվել է Համակարգչային պատմության թանգարան, որը դարձել է թանգարանի հավաքածուի հիմքը։
Գորդոն Բելլը համախմբեց թանգարանի համակարգչային փաստաթղթերի և տեսագրությունների հսկայական արխիվը, որոնք ներկայումս պահվում են Համակարգչային պատմության թանգարանում։ Արխիվային բաժինները ներառում են՝ ցուցանմուշներ, հատակագծերով և տարբեր նախագծերով փաստաթղթեր, պիոներ դասախոսությունների շարքի տեսանյութեր, պաստառներ, թանգարանային հաշվետվություններ, տարեկան ընդհանուր հաշվետվություններ և մարկետինգային նյութեր, ինչպիսիք են բրոշյուրները, ուղեցույցները, թռուցիկները, մամուլի հաղորդագրությունները և խանութների կատալոգները ։ «Ֆայլեր» բաժինը պարունակում է ընդհանուր փաստաթղթեր թանգարանի հիմնադրման և գործունեության մասին ինտերնետ արխիվից, համակարգչային պատմության թանգարանից, Գորդոն Բելից և Գվեն Բելից, ինչպես նաև Գարդներ Հենդրիից ։
Կառավարում
Համակարգչային թանգարանը կառավարվում է տնօրենների խորհրդի կողմից, ովքեր լիազորություն ունեն նշանակել գործադիր տնօրեն և տնօրենների խորհրդի տարբեր հանձնաժողովներ՝ տարբեր ոլորտներին հետևելու համար, ինչպիսիք են հավաքածուները, ցուցանմուշները, կրթությունը և զարգացումը, միջոցառումների վերահսկողությունը։ Տնօրենների խորհրդի նախագահներ են նշանակվել՝ Քեննեթ Հ. Օլսենը (1982-1984), Ջոն Ուիլյամ Պոդուսկա-Ավագը (1984-1988), Գարդներ Կ.Հենդրին (1988-1993), Չարլզ Ա. Զրակետը (1993-1997) և Լոուրենս Վեբերը (1997-2000)։
Հավաքածուներ
Թանգարանային հավաքածուները սկսվել են Գորդոնի և Գվեն Բելլի հավաքածուներից, որոնք ակտիվորեն հավաքվել են 1970-ականներից։ Ձեռնարկությունների հավաքագրման կառուցվածքն ու կարգապահությունը կարգի բերելու համար մշակվեց ձեռքբերման քաղաքականություն, որում հաշվարկային նյութերը դասակարգվում էին ըստ պրոցեսորների, հիշողության և անջատիչների կատեգորիաների, որոնք հայտնի են որպես PMS դասակարգում ։ Փոխարկիչի կատեգորիան նույնպես ավելացվել է ծածկելու մուտքային / ելքային սարքերը։
Թանգարանն իր պատմության ընթացքում ակտիվորեն հավաքել է արտեֆակտներ, թեև ժամանակի ընթացքում ընտրության չափանիշները գնալով ավելի ընտրողական դարձան հավաքագրման չափանիշների և պահպանման խիստ սահմանափակ տարածության պատճառով։ Ձեռք բերված արտեֆակտները չափվում էին մեկ չիպից մինչև մեկ հիմնական համակարգչի մի քանի բաղադրիչներ։ Բացի արտեֆակտներից, թանգարանը հավաքել է նաև նկարներ, կինոներ և տեսանյութեր ։
Հատկանշական առաջին ձեռքբերումներն ընդգրկում էին Վիրլվինդ 1, Յունիվաք 1, TX-0, Բրոութսից պրոցեսորներ ILLIAC IV, IBM 7030 «Սթրեչ», ՆԱՍԱ Ապոլլո նավիգացիոն համակարգիչ նախատիպը, CDC 6600, CRAY-1, PDP-1, PDP-8, Քոլոսսուս ճախարակ և Ferranti Atlas-Ֆերրանտի Ատլասի բաղադրիչներն ու Մանչեստեր Ման Մարկ I- ը ։ 1984 թվականի հունիսին արտեֆակտների և ֆիլմերի հավաքածուն ուներ 900 կատալոգացված իրեր։
Noteworthy early acquisitions included parts of Whirlwind 1, UNIVAC 1, the TX-0, a CPU from the Burroughs ILLIAC IV, IBM 7030 "Stretch", NASA Apollo Guidance Computer Prototype, a CDC 6600, a CRAY-1, PDP-1, PDP-8, EDSAC Storage Tube, Colossus pulley, and components of the Ferranti Atlas, and the Manchester Mark I.
Արտաքին հղումներ
Կատեգորիա:Բոստոնի թանգարաններ Կատեգորիա:Բոստոնի գեղեցիկ արվեստների թանգարանի նկարներ Կատեգորիա:1979 հիմնադրված թանգարաններ Կատեգորիա:Տեխնիկական թանգարաններ
Էլդար Մամեդով
Էլդար Ռագիբ օղլի Մամեդով (Eldar Məmmədov, Эльдар Рагиб оглы Мамедов, ), ռուս և ադրբեջանցի ֆուտբոլիստ, խաղում է կիսապաշտպանի և հարձակվողի դիրքերում։
Կարիերա
Ծնվել է Օմսկում ։ Յոթ տարեկանում սկսել է զբաղվել ֆուտբոլով № 20 ՕՌՄՄՊՄԴ-ում՝ Վիկտոր Օսիպովի ղեկավարությամբ ։
2006 թվականի մրցաշրջանից առաջ Վիտալի Մարյաշկոն Էլդարին առաջարկել է փորձել իր ուժերը «Կրասնոդար-2000» ակումբի կազմում։ Այդպես նա հայտնվել է Կրասնոդարի ակումբ, որտեղ հանդես է եկել հինգ տարի ։
2010 թվականի ամռանը վարձավճարային հիմունքներով տեղափոխվել է Օմսկի «Իրտիշ» ակումբ մինչև մրցաշրջանի ավարտը ։
2011/12 մրցաշրջանից առաջ պայմանագիր է կնքել «Գուբկին» ակումբի հետ, բայց ընդհանուր առմամբ 6 խաղի մասնակցելուց հետո տեղափոխվել է Ադրբեջանի Պրեմիեր լիգայի «Սումգայիթ» ակումբ ։ 2011 թվականի ավարտին հեռացել է թիմից , որտեղ մասնակցել է առաջնության 12 խաղի (խփել է 2 գոլ) ։
2012 թվականին պայմանագիր է կնքել Օմսկի «Իրտիշ» ակումբի հետ, որի կազմում անցկացրել է ընդամենը երկու խաղ։
2013 թվականին գլխավոր մարզիչ Արտյոմ Կուլիկովի հրավերով տեղափոխել է Վոլժսկի քաղաքի «Էներգիա» ակումբ ։ Նոր մրցաշրջանի սկզբին գլխավոր մարզիչը տեղափոխվել է Վոլգոգրադի «Օլիմպիա» ակումբ, ուր հրավիրել է «Էներգիա» ակումբի խաղացողներին, որոնց թվում էր նաև Էլդարը։
Դիրքը դաշտում
Առավել հաճախ խաղում է կենտրոնական, հետ քաշված և ծայրամասային հարձակվողի դիրքերում ։ Երբեմն մարզիչների կողմից նշանակվում է հարձակողական ոճի եզրային կիսապաշտպան
Արտաքին հղումներ
Կատեգորիա:Ադրբեջանցի ֆուտբոլիստներ Կատեգորիա:Ռուս ֆուտբոլիստներ Կատեգորիա:Ֆուտբոլի կիսապաշտպաններ
Էնդիկա Բորդաս
Էնդիկա Բորդաս Լոսադա (Endika Bordas Losada, ), իսպանացի ֆուտբոլիստ, «Գերնիկա» ակումբի կենտրոնական կիսապաշտպան։
Կարիերա
Բորդասն Ատլետիկ Բիլբաո ակումբի սան է, որի կազմում խաղացել է 1995-2000 թվականները։ 2000 թվականին նա տեղափոխվել է «Բասկոնյու» ակումբ, որտեղ խաղացել է մեկ տարի, որից հետո վերադարձել է «Ատլետիկո» ակումբ։ 2003 թվականի մարտի 3-ին նա իր նորամուտը Իսպանիաի առաջնությունում կատարել է «Դեպորտիվո Լա-Կորունյա» ակումբի դեմ խաղում ։ Բասկերի ակումբում ընդամենը երեք մրցաշրջանում նա 14 խաղ է անցկացրել։ «Ատլետիկո» ակումբից դուրս գալուց հետո նա խաղացել է «Սեգունդա» և «Տերսեր» ակումբների կազմում։
2013 թվականին նա տեղափոխվել է վրացական «Լոկոմոտիվ» ակումբ (Թբիլիսի)։ Նա անցկացրել է 12 խաղ Վրաստանի նշանակությամբ երկրորդ լիգայում, որից հետո վերադարձել է Իսպանիա։  2015 թվականից նա խաղում է «Գերնիկե» ակումբի կազմում։
Արտաքին հղումներ
Կատեգորիա:Իսպանացի ֆուտբոլիստներ Կատեգորիա:Աթլետիկ Բիլբաոյի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Կորդովայի ֆուտբոլիստներ Կատեգորիա:Լա Լիգայի ֆուտբոլիստներ
.бел
.бел՝ (punycode:, Беларусь), Բելառուսիայի վերին մակարդակի ազգային դոմեն է։
26 августа 2014 թվականի օգոստոսի 26-ին միջազգային ICANN կազմակերպությունը շնորհեց Բելոռուսիային առաջին մակարդակի ազգային կիրիլյան դոմեն .БЕЛ: 2015 թվականի մարտի սկզբից արտոնագրված գրանցող կազմակերպությունները սկսեցին գրանցել կիրիլիկ դոմեններ։
.бел դոմենը հատկացվել է 2014 թվականի նոյեմբերի 10-ին ։
.бел միջակայքում առաջին կայքը ստեղծվել է 2015 թվականի փետրվարի 15-ին, դա դոմենի պաշտոնական կայքն էր ։
Արտաքին հղումներ
бел
Իլինսկի (քաղաքատիպ ավան, Ռամենսկի շրջան)
Իլինսկի (Ильинский), քաղաքատիպ ավան Ռուսաստանի, Մոսկվայի մարզի Ռամենսկի շրջանի կազմում։
Բնակչությունը 2010 թվականին գրանցված տվյալներով կազմում էր 8519 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:Ռուսաստանի Մոսկվայի մարզի Ռամենսկի շրջանի բնակավայրեր
Կոլումբիայի աշխարհագրություն
Կոլումբիա, պետություն Հարավային Ամերիկայի հյուսիսում ։
Կոլումբիան արևմուտքից ողողվում է Խաղաղ օվկիանոսով, հյուսիս-արևմուտքում՝ Կարիբյան ծովով։ Երկրի արևմուտքում հյուսիսից հարավ ձգվում է Անդերը՝ մասնատված գետահովիտներով։ Արևելքում տարածվում են սարահարթեր, որոնք հատվում են Ամազոնի վտակներով։ Ափամերձ հատվածներով ձգվում են ցածրավայրերը ։ Կոլումբիայի տարածքում Անդերը բաժանված է երեք գլխավոր լեռնաշղթաների՝ Արևմտյան Կոորդիլերներ, Կենտրոնական Կորդիլերներ և Արևելյան Կորդիլերներ։ Երկրի հյուսիսում գտնվում է Սիերա-Նևադա-դե-Սանտա-Մարտա առանձնացված լեռնային զանգվածը՝ Կրիստոբալ-Կոլոն (5775մ) սառցապատ գագաթով, որը հանդիսանում է Կոլումբիայի ամենաբարձր լեռը։
Կոլումբիայի ծայր արևմտյան կետը Մալպելո կղզին է, ամենահյուսիսայինը՝ Սան-Անդրես և Պրովիդենսիա կղզիախումբը։
Կոլումբիայի տարածքում գերիշխում են հասարակածային և մերձհասարակածային կլիմայի տիպերը։
Ներքին ջրեր
Կոլումբիայում գետային ցանցը շատ խիտ է, գետերի սնուցումը մեծ մասամբ անձրևային է։ Շատ գետեր ունեն ջրի ծախսի մեծ տատանումներ, որը սահանքայնության հետ միասին դժվարացնում են նավարկությունները։ Առավել կարևոր նշանակություն ունի Մագդալենա յի գետային ցանցը, Կոլումբիայի մյուս գետերը ավելի քիչ նշանակություն ունեն։
Կոլումբիայի խոշոր գետերին է պատկանում Ամազոնը, որով էլ հարավ արևելքում անցնում է սահմանը Պերույի հետ, Օրինոկոն, որով էլ երկրի արևելքում անցնում է սահմանը Վենեսուելայի հետ, Մագդալենան իր Կաուկա վտակով, Ատրատո գետը, արևելյան հարթավայրային Գուվայարե, Մետա ևՎիչադա (Օրինոկո յի վտակ), Պուտումայո և Կակետա(Ամազոնի վտակ) գետերը։ Կոլումբիայի առավել քան 240 գետեր թափվում են Խաղաղ օվկիանոս, որոնք շատ ջրառատ են, բայց կարճ, դրանցից ամենախոշորներն են Պատիյա և Սան Խուան գետերը։
Լեռնային գետերը առաջացնում են ջրվեժներ, որոնցից առավել հայտնի են Բորդոնեսը, Տեկենդաման և Տեկենդամիտան։
Ծանոթագրություններ
Կատեգորիա:Կոլումբիայի աշխարհագրություն
Կնեդլիկ
Կնեդլիկ, տաք ուտեստ՝ պատրաստված խմորից կամ կարտոֆիլից։ Կնեդլիկը կարելի է եփել ջրի մեջ կամ գոլորշու վրա, այն ունենում է գնդաձև կամ երկարավուն տեսք, կարելի է մատուցել որևէ խյուսի հետ կամ առանց դրա։
Կնեդլիկը պատկանում է չեխական և սլավոնական խոհանոցին։ Չնայած անվանումը առաջացել է գերմաներենից, բայց արմատացել է չեխերենում դեռևս 19-րդ դարի սկզբներին։ Կնեդլիկի դասական բաղադրատոմսը պատկանում է վիեննական խոհանոցին, սակայն այն իր տեղը գտավ չեխական բաղադրատոմսերի մեջ։ Վաղ ժամանակներում կնեդլիկը մատուցվում էր որպես առանձին ճաշատեսակ։ Գոյություն ունի կնեդլիկի մի քանի տեսակներ, օրինակ բանջարեղենով, մրգերով, խմորով և այլն։
Հելլի Լավ
Հելան Աբդուլլա, քուրդ երգչուհի, պարուհի, խորեոգրաֆ, դերասանուհի և մոդել , որը հայտնի է Հելլի Լավ բեմական անունով։ Նրա կարերան սկսվել է հայտնի կոմպոզիցիաների սիրողական տարբերակներով, որոնք տեղադրել է սոցիալական մեդիայի կայքերում, ինչպիսիք են Myspace-ը և YouTube-ը։ Այդ օրվանից ի վեր Հելլի Լավը նկարահանվել է ֆիլմերում ու երաժշտական տեսահոլովակներում, սկսել է թողարկել իր սեփականը։ 2013 թվականին ճանաչում է ձեռք բերել «Risk It All» սինգլով և 2014 թվականին նկարահանվել է «Մարդան» գեղարվեստական ֆիլմում՝ իր առաջին գլխավոր դերով ։
Վաղ տարիներ
Հելլի Լավը ծնվել է քրդական ընտանիքում՝ Ուրմիա քաղաքում (Իրան)։ Նրա ընտանիքը Իրաքյան Քուրդիստանի Դահուկ քաղաքից փախել է Իրան, այնուհետև անվտանգությունից ելնելով՝ դեպի Թուրքիա։ Փախստականների ճամբարում տեղ չգտնելով և որոշ ժամանակ ապրելով փողոցում՝ Հելանն ու նրա ընտանիքը ապաստան են ստացել Ֆինլանդիայում՝ դառնալով նրա քաղաքացիներց ու այնտեղ բնակվող առաջին քուրդ ներգաղթյալներից մեկը ։ Երգելու հանդեպ նրա հետաքրքրությունը դրսևորվել է երգչախմբին մասնակցելիս, իսկ հետո նաև սովորել է դաշնամուր նվագել և մասնակցել է թատերական պարապմունքներին՝ դպրոցում երգ ու պարի ելույթներ ունենալով։ Եվրոպական պարային առաջնություններին մասնակցելու շնորհիվ նա պայմանագիր է կնքել ֆիննական Nike Women բաժանմունքի հետ։
Կարիերա
2006 թվականին, երբ նա դարձել է 18 տարեկան, ինքնուրույն տեղափոխվել է Լոս Անջելես (Կալիֆոռնիա, ԱՄՆ), որպեսզի իրականացնի երգչուհի դառնալու իր երազանքը։ Արդյունքում, կորցնելով հավատը ցածր վարձատրվող աշխատանք փնտրելու և արդեն Ֆինլանդիա տոմսեր ձեռք բերելու հարցում, հիասթափված Հելին Myspace-ով հաղորդագրություն է ստացել Կառլոս ՄակԿինիից (Լոս դա Միստրո), որը նշված է Գրեմմի մրցանակներում։ Գաղտնալսման հաջորդ օրը մեկնել է Նյու Յորք, որտեղ կնքել է կյանքի առաջին պայմանագիրը։ Դրա շնորհիվ նա հնարավորություն է ստացել աշխատելու «The-Dream»-ի հեղինակ-կատարողի հետ։
Սուրբ Ստեփանոս եկեղեցի (Կալինինգրադ)
Սուրբ Ստեփանոս եկեղեցի (Церковь Святого Степаноса), Հայ Առաքելական եկեղեցու տաճար Ռուսաստանի Կալինինգրադ քաղաքում ։ ՀԱԵ առաջին տաճարն է Մերձբալթիկայում, տարիքով ավելի մեծ է Ռիգայի Սուրբ Գրիգոր Լուսավորիչ հայկական եկեղեցուց ։
Եկեղեցուն կից գործում են մշակութային կենտրոն և կիրակնօրյա դպրոց, կա նաև կից ավտոմոբիլային կայան և 1.5 հետկարանոց գոտի։
Հելլի Լավ
Կարիերա
2013 թվականի ձմռանը Հելլի Լավը պայմանագիր է կնքել «G2 Music Group»-ի հետ, որն էլ իր առաջնաելույթային ալբոմից թողարկել է «Risk It All» սինգլը։ Այս երգը լատինաամերիկյան և մերձավորարևելյան մոտիվների սինթեզ է էթնո-փոփով ներշնչված էր քրդերի շուտափույթ անկախության ձեռքբերումների հույսերով։ Տեսանյութում նրա համար Հելին կարճ զգեստով պարել է առյուծի հետ, որն էլ հարուցել էր արմատական իսլամիստների վրդովմունքը։ «Risk It All»-ը գրեթե անմիջապես ուշադրություն է գրավել Ֆինլանդիայում՝ առաջին շաբաթվա ընթացքում «iTunes»-ի սինգլներում հայտնվելով առաջատարների եռյակում մրցակցելով Ռիհաննայի «Diamonds»-ի հետ ։
Սուրբ Ստեփանոս եկեղեցի (Կալինինգրադ)
Բացում
2006 թվականի հոկտեմբերի 14-ին, այսինքն այս եկեղեցու օծման օրը, սկզբից ռուս ուղղափառ Սուրբ Քրիստոս Ամենափրկիչ եկեղեցու բակում է տեղադրված եղել Հայաստանից բերված խաչքար, որը նվեր էր Ռուս Ուղղափառ Եկեղեցու Կալինինգրդա-Սմոլենսկի թեմին։ Խաչքարը օծել է եպիսկոպոս Եզրաս Ներսեսյանը, Տեր Թադևոսը և կալինինգրադյան ուղղափառ եպիսկոպոս Սերաֆիմ (Մելքոնյան)։
Երկու ժամ անց բացված է եղել շրջանի առաջին հայկական եկեղեցին, որը ստացավ Սուրբ Ստեփանոսի անունը։ Այս տաճարը գտնվում է Սուրբ Գերասիմ Բոլդինսկու ուղղափառ եկեղեցու հակառակ կողմին ։ Ինչպես արդեն ասված է եղել, եկեղեցին օծել է եպիսկոպոս Եզրաս Ներսեսյանը, որից հետո շնորհավորել է ներկա մարդկանց Ամենայն Հայոց Կաթողիկոս Գարեգին Բ-ի անունից և փոխանցել է Հայ եկեղեցու բարձրագույն պարգևը - Գրիգոր Լուսավորչի օրդենը գլխավոր մեցենատին, Կալինինգրադի մարզի Հայկական երկրամասային ազգա-մշակութային ինքնավարության հոգաբարձուների խորհրդի նախագահ, Հայաստանի Հանրապետության պատվավոր հյուպատոս, «ԼՈՒԿՈՅԼ-Կալինինգրադմորնեֆտ» ԲԲԸ գլխավոր տնօրեն Յուրի Ստեփանի Քաջոյանին։ Արարողությանը ներկա էին եղել Սանկե Պետերբուրգում Հայաստանի գլխավոր հյուպատոս Ռուբեն Հակոբյանը, Ռուսաստանի հայերի միության փոխնախագահ Գերման Անանյանցը, Կալինինգրադի մարզի հայկական ազգա-մշակութային ինքնավարության նախագահ Ֆելիքս Գևորգյանը, քաղաքային և մարզային Դումայի պատգամավորներ, մարզային կառավարության նախարարներ, տարբեր ընկերությունների ղեկավարներ, ինչպտս նաև Կալինինգրադի մարզի ազգա-մշակությային ինքնավարությունենրի ներկայացուցիչներ։
Հելլի Լավ
Կարիերա
2014 թվականին Լավ Հելին նկարահանվել է «Մարդան» միջազգային ֆիլմում ռեժիսորներ՝ Բաթին Գոբադիին և Բահման Գոբադին, որում նա խաղացել է Լեյլի գլխավոր դերը ։ Նույն թվականին աղջիկը մասնակցել է Տորոնտոյի միջազգային կինոփառատոնին՝ դառնալով միջոցառմանը մասնակցող առաջին քուրդ դերասանուհին ։ Դրանից կարճ ժամանակ անց նա նկարահանվել է «Two Songs of Kurdistan» վավերագրական ֆիլմում։
Սուրբ Ստեփանոս եկեղեցի (Կալինինգրադ)
Բացում
Բացման պատվին հենց այդ օրը Կալինինգրադի մարզի Արվեստի տանը գալա-համերգ է կայացել Հայաստանից եկած բազմաթիվ արտիստների և տեղի հայկական համայնքի կատարողների մասնակցությամբ։
Նկարագրում
Սուրբ Ստեփանոս եկեղեցու ճարտարապետն է Ռուբեն Ազատյանը։ Շինարարությունը ֆինանսավորել են տեղի հայկական համայնքը, Ռուսաստանի հայերի միության շրջանային բաժին և տարբեր բարեգործական կազմակետպություններ։
Հելլի Լավ
Կարիերա
2015 թվականին Հելլի Լավը տեսանյութ էր նկարահանում իր «Revolution» սինգլի համար Մոսուլից ոչ հեռու լքված գյուղում, որտեղ քրդական ուժերը (Փեշմերգա) պայքարում էին ԻԼԻՊ-ի դեմ։ Տեսահոլովակում նա պարում է ԱԿ-74 հետ, փակում է տանկի ճանապարհը, որի վրա կարմիր շրթներկով գրում է «հեղափոխություն» բառը, իսկ հետո զորքեր է տանում ԻՊ-ի դեմ հարձակման ։
Սուրբ Ստեփանոս եկեղեցի (Կալինինգրադ)
Նկարագրում
Տաճարի բարձրությունը կազմում է 21 մետր, մակերեսը 280 քառ. մ, ինչը տույլ է տալիս միաժամանա ընդունել 200 հոգի։ Դասական հայկական ոճ ունեցող եկեղեցու պատերին, որոնք երեսպատված են դեռևս քաղաքում չօգտագործված Հայաստանից բերված վարդագույն տուֆով հարթաքանդակներ, որոնք ստեղծել են հայաստանցի վարպետները։
Ալտկյուլա (գյուղ, Հալինգա շրջան)
Ալտկյուլա (Altküla), գյուղ Էստոնիայի Պյարնումաա նահանգի Հալինգա շրջանում։
Սուրբ Ստեփանոս եկեղեցի (Կալինինգրադ)
Նկարագրում
Կալինինգրադի կառավարությունը նշել է, որը «հայ քարագործների հետաքրքիր ու հնագույն տեխնոլոգիաներն են օգտագործվել հայկական եկեղեցու մշակման ժամանակ» ։
Հելլի Լավ
Բարեգործություն
2014 թվականին ստեղծել է Luv House ոչ առևտրային կազմակերպությունը, որն օգնում է Քուրդստանի ամբողջ տարածքում կարիքավոր մարդկանց և կենդանիներին։ 2014 թվականի հունվարի 22-ին Հելլի Լավը A.R.K-ի (Կենդանիների իրավունքներ՝ Քուրդիստան), W.I.N.E.-ի (Կանանց միջազգային ցանց՝ Էրբիլ), KOARP-ի (Կենդանիների իրավունքների քրդական կազմակերպություն), բժիշկ Սուլեյման Թամիրի և Միսս Քուրդիստան Ֆենիքի հետ միասին օգնել է փակել Գելկանդ պարկը, որը ճանաչվել է աշխարհի երկրորդ վատագույն կենդանաբանական պարկը, և կենդանիներին տեղափոխել է Էրբիլի նորաստեղծ կենդանաբանական այգի (Քրդստանի մայրաքաղաքի տարածաշրջան) ։
Սուրբ Ստեփանոս եկեղեցի (Կալինինգրադ)
Ծանոթագրություններ
Կատեգորիա:Կալինինգրադ Կատեգորիա:21-րդ դարի հայկական վանքեր և եկեղեցիներ
Trail of Tears (ալբոմ)
Trail of Tears, ամերիկացի երգիչ Բիլ Ռեյ Սայրուսի չորրորդ ստուդիական ալբոմը, թողարկված 1996 թվականի հունվարի 1-ին, Mercury Records լեյբլով։
Հելլի Լավ
Բարեգործություն
ԴԱԻՇ-ի սպառնալիքի լույսի ներքո Հելլի Լավը կամավոր մեկնել է Իրաքյան Քրդստանի փախստականների ճամբար։ 2014 թվականի հուլիսի 6-ին այցելել է Դահուկ քաղաքում գտնվող Փեշմերգայի շտաբ բնակարան՝ սնունդ և ջուր մատակարարելու ։
Ալտկյուլա (գյուղ, Հալինգա շրջան)
2011 թվականի տվյալներով գյուղում բնակվում էր 1 մարդ։
Trail of Tears (ալբոմ)
Ալբոմը հայտնվել է 125-րդ տեղում ԱՄՆ-ի Billboard 200 չարթում և 20-րդ տեղում ԱՄՆ-ի Top Country Albums չարթում ։
Հելլի Լավ
Արտաքին հղումներ
Կատեգորիա:Ֆինն երգիչներ Կատեգորիա:21-րդ դարի թուրք երգիչներ Կատեգորիա:21-րդ դարի երգչուհիներ Կատեգորիա:Իրանից արտագաղթածներ Կատեգորիա:Իրանցիներ Կատեգորիա:Մոդելներ այբբենական կարգով Կատեգորիա:Երաժիշտներ այբբենական կարգով Կատեգորիա:Դերասանուհիներ այբբենական կարգով Կատեգորիա:Փախստականներ Կատեգորիա:Քուրդ երգչուհիներ
Ալտկյուլա (գյուղ, Հալինգա շրջան)
Արտաքին հղումներ
Կատեգորիա:Էստոնիայի Պյարնումաա նահանգի Հալինգա շրջանի բնակավայրեր Կատեգորիա:Էստոնիայի գյուղեր
Trail of Tears (ալբոմ)
Ծանոթագրություններ
Կատեգորիա:1996 ալբոմներ
Գեղարվեստական կոմբինատ (Վանաձոր)
Հիմնադրվել էր 1966 թվականին։
Թողարկում էր կուլտուր-կենցաղային, տնտեսական գործածության ու արդուզարդի ապրանքներ, պլաստմասյա իրեր, հուշանվերներ, լուսատեխնիկական սարքավորում։ 1973 թվականից կարի արտադրության մասնաճյուղ ուներ Դիլիջանում։
Կատեգորիա:Վանաձորի գործարաններ‎ Կատեգորիա:1966 հիմնադրումներ Հայաստանում
Հոգեբուժությունը Հայաստանում
Հոգեբուժություն, Հոգեախտաբանական տարբեր վիճակների ուշագրավ նկարագրություններ հանդիպում են դեռևս վաղմիջնադարյան հայ մատենագրության մեջ։ Իսկ գիտական հոգեբուժության զարգացումը կապված է 1926 թվականին Երևանի պետական համալսարանի բժշկական ֆակուլտետում հոգեբուժության ամբիոնի ստեղծման և 1930 թվականին Երևանի հոգեբուժական հիվանդանոցի հիմքի վրա նույն ամբիոնի վերակազմավորման հետ։ Մինչև 1937 թվականը ամյության հիմնադիր Գ. Տեր-Հակոբյանը (Գրո), այնուհետև՝ Գ. Աղբալյանը 1937-1938 թթ., Ա. Զայցևը 1938-1944 թթ., Ա. Մեհրաբյանը 1944-1985 թթ., Մ. Մելիք-Փաշայանը 1988-1991 թթ. և 1993-2008 թթ., Վ. Հովհաննիսյանը 1991-1993 թթ., Ա. Մելիք- Փաշայանը 2008 թվականից։ 1957 թվականին ամբիոնը տեղափոխվել է «Նորք» հոգեկան առողջության կենտրոն։ Հոգեբուժության բնագավառում լուրջ աշխատանքներ կատարվել են Հայրեն, մեծ պատերազմից 1941-1945 թթ. հետո Ս. Դավթյանն ուսումնասիրել է գանգուղեղային վնասվածքների հետևանքները, Վ. Հովհաննիսյանը՝ երկրամասային ախտաբանություն համարվող մալարիային պսիխոզները, ինչպես նաև բրուցելոզի, ռևմատիզմի, տուբերկուլոզի, գրիպի ժամանակ հանդիպող հոգեկան խանգարումները։ Ոաումնասիրվել են անձի և գիտակցության, շիզոֆրենիայի հիմնախնդիրները (Ա. Մեհրաբյան), լուսաբանվել են այդ հիվանդության վաղաժամ դրսևորումներն ու նրա նևրոզանման ընթացքը (Ս. Դավթյան), շիզոֆրենիայի անընդմեջ ձևերի ընթացքի առանձնահատկությունները (Գ. Աղբալյան), շիզոֆրենիայի և աթերոսկլերոզի դեպքերում առաջացած արատի կառուցվածքի ու փոխհատուցման մեխանիզմի հարցեր (Մ. Մելիք-Փաշայան), հաշիշամոլության և հաշիշային պսիխոզների (Վ. Հովհաննիսյան), ալկոհոլային ատիպիկ ու խառը պսիխոզների կլինիկան (Կ. Դանիելյան)։ Բացահայտվել են էպիլեպտիկ պսիխոզների ընթացքի կլինիկական, էլեկտրաֆիզիոլոգիական (էլեկտրաուղեղագրական) առանձնահատկությունները, որոնց շնորհիվ էական շտկումներ են մտցվել էպիլեպսիայի վաղաժամ հայտնաբերման, տարբերակիչ ախտորոշման, ելքի և արդյունավետ բուժման, կանխարգելման, բժշկագենետիկական խորհրդատվությունների և այլ բնագավառներում։ Փորձարկվել են նորաստեղծ հոգեխթանիչ (պսիխոլեպտիկ) դեղանյութեր։ Ուսումնասիրվել են նաև նյարդահոգեկան հիվանդությունների (էպիլեպսիա, մանիակալ-դեպրեսիվ պսիխոզ, նևրոզներ, պսիխոպաթիաներ և ռեակտիվ վիճակներ) համաճարակաբան, առանձին հարցեր։ Կատարվում են նաև ՀՀ-ում ալկոհոլամոլության և թմրամոլության տարածվածության համաճարակաբան, բազմակողմանի հետազոտություններ։ ՀՀ-ում կատարվել են աշխատանքներ նաև հոգեբուժության պատմության և հոգեկան հիվանդությունների կլինիկավիճակագրության բնագավառում։ Ամբիոնը համագործակցում է Հոգեբուժության համաշխարհային ընկերակցության և մի շարք երկրների բժշկական համալսարանների հոգեբուժության ամբիոնների հետ։ Ամբիոնում անցկացվում են կլինիկ, օրդինատուրայի և ասպիրանտուրայի դասընթացներ, հրատարակվել են բազմաթիվ մենագրություններ, «Հոգեբուժության դասագիրք» (Մ. Մելիք-Փաշայան, Վ. Հովհաննիսյան, 1994), Հոգեբուժության ուսումնական ձեռնարկ՝ 3 լեզվով (խմբագիր՝ Ա. Մելիք-Փաշայան, 2010)։ Ամբիոնում ներկայումս զբաղվում են շիզոֆրենիայի, գլխուղեղի օրգանական ախտահարումների, ՀՀ-ում հոգեկան հիվանդությունների կլինիկահամաճարակաբանության խնդիրներով։
Կատեգորիա:Բժշկությունը Հայաստանում
Ավգուստ Զիիբեք
Ավգուստ Լյուդվիգ Ֆրիդրիխ Վիլհելմ Զիիբեք (August Seebeck, ), գերմանացի ֆիզիկոս։
Թոմաս Յոհան Զիիբեքի որդին, Դրեզդենի տեխնոլոգիական համալսարանի գիտնական։
Գործունեություն
Զիիբեքը հիմնականում հիշվում է ձայնի և լսողության վրա կատարած իր աշխատանքով, մասնավորապես` ակուստիկ ազդանշանի փորձերով, որոնք ցույց են տվել, որ հնչերանգի բարձրությունը կախված չէ բարձրության հաճախականության հիմնարար հաճախականության բաղադրիչ ունեցող տոնից։ Նրա դիտարկումներն ու տեսությունները այժմ շատ բարձր են գնահատվում, բայց պատմականորեն տուժել են Գեորգ Օհմը և Հերման Հելմհոլցի  հետ ճակատամարտում, որոնք ֆուրիական վերլուծություն են կատարել տոնների ձայնի վերաբերյալ : Կյանքի վերջին տարիներին նա Լայպցիգի պրոֆեսոր էր։ Զիիբեքի աշխատանքները հիմնականում վերաբերում են ակուստիկայի բնագավառին. նախագծել է իր սեփական սարքի ազդանշանը (ձայնային սարքը)։ Նա զբաղվել է նաև ալիքների բևեռացման, գույների կուրության երևույթներով։ 1833 թվականին նա հայտնագործել է քերծող սարքը և ստեղծել «սկլերոմետրիա» տերմինը։
Արտաքին հղումներ
Կատեգորիա:Գերմանացի ֆիզիկոսներ Կատեգորիա:Պրուսիայի գիտությունների ակադեմիայի անդամներ Կատեգորիա:19-րդ դարի ֆիզիկոսներ Կատեգորիա:Գիտնականներ այբբենական կարգով Կատեգորիա:Գերմանացի գիտնականներ
Պոդվյազե (գյուղ, Պերեչիստինսկոե գյուղական բնակավայր)
Պոդվյազե (Подвязье), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 5 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Գագարինսկի շրջանի բնակավայրեր
Սայաջի
Սայաջի, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։
Տես նաև
Կատեգորիա:Օսմանյան կայսրության հայաբնակ գյուղեր
Շենաթաղ
Շինաթաղ անվան տակ ընդգրկված է եղել Ցարական Ռուսաստանի Ելիզավետպոլի նահանգի Զանգեզուրի գավառում։ Խորհրդային տարիներին մասն է կազմել Հայկական ԽՍՀ Զանգեզուրի գավառի, իսկ 1930 թվականից` Սիսիանի շրջանի։ 1940 թ. վերանվել է Լեռնաշեն, իսկ 1991 թ.` Շենաթաղ։ 1995 թվականից մտնում է ՀՀ Սյունիքի մարզի մեջ։
Բնակչություն
Ըստ ՀՀ 2011 թվականի մարդահամարի արդյունքների` Շենաթաղի մշտական բնակչությունը կազմել է 389, առկա բնակչությունը` 313 մարդ ։ Գյուղը բնակեցված է եղել և շարունակում է բնակեցված լինել գրեթե բացառապես հայերով, որոնց նախնիների մի մասը գաղթել է Պարսկահայաստանի Խոյի և Սալմաստի շրջաններից, ինչպես նաև` Նախիջևանի Ղազանչի և Արցախի Հարար բնակավայրերից ։ Բնակչության փոփոխությունը ժամանակի ընթացքում` ստորև.
Պատմամշակութային կառույցներ
Գյուղի շրջակայքում են կառուցվել Տատան և Սագու կոչվող ամրոցները։ Գյուղի կենտրոնում պահպանվել է Սուրբ Մարտիրոս եկեղեցին՝ կառուցված 1704 թվականին։
Ծանոթագրություններ
Կատեգորիա:Սյունիքի մարզի գյուղեր
Միզերերե (վեպ)
Միզերերե (Miserere), ֆրանսիացի գրող և սցենարիստ Ժան-Քրիստոֆ Գրանժեի 2008 թվականին լույս տեսած դետեկտիվ ժանրին պատկանող վեպը։
Սյուժե
Փարիզի հայկական Սուրբ Հովհաննես Մկրտիչ եկեղեցում տեղի է ունենում խորհրդավոր կերպով կատարված սպանություն։ Զոհը նույն եկեղեցու մանկական երգչախմբի ղեկավար և երգեհոնահար Վիլհելմ Գյոտցն էր, ով 1973 թվականին Չիլիում տեղի ունեցած զինվորական հեղաշրջումից հետո մի կերպ կարողացել է փախչել գաղտնի ոստիկանության ճիրաններից և ապաստան գտել Փարիզում։ Սուրբ Հովհաննես Մկրտիչ եկեղեցու հոգևոր հովիվ Հայր Սարգիսը կատարված սպանության մասին, բացի ոստիկանությունց տեղեկացնում է նաև այդ եկեղեցու հավատացյալ և Փարիզի հայկական համայնքի հարգված անդամներից մեկին՝ ոստիկանության նախկին սպա Լիոնել Կասդանին։ Կասդանը խիստ հետաքրքրվում է այդ տարօրինակ սպանությամբ և ձեռնամուխ լինում այդ դեպքի հետաքննությանը։ Շուտով նրան է միանում նաև ոստիկանության աշխատակից Սեդերիկ Վոլոկինը։ Նրանք երկուսով կարողանում են հետաքննել և բացահայտել զոհի՝ Վիլհելմ Գյոտցի մութ անցյալը, որն էլ իր հերթին հնարավորություն է տալիս վեպի հերոսներին լույս սփռելու այս խորհրդավոր սպանության հանգամանքների վրա։
Արտաքին հղումներ
Կատեգորիա:Ֆրանսիական վեպեր Կատեգորիա:Ժան-Քրիստոֆ Գրանժեի վեպեր Կատեգորիա:2008 գրքեր
Իժալեզու
Իժալեզու օձալեզու, իժալեզվազգիների ընտանիքի պտերների ցեղ։
Կենսաբանական նկարագիր
Բազմամյա խոտաբույս է, բարձրությունը՝ 3-30 սմ։ Տերևները գոյանում են մեկական՝ ամեն տարի, աճում են դանդաղ։ Տերևը սահմանազատված է սպորակիր (պտղատու, առաջանում է գծաձև հասկ՝ կազմված երկշարք սպորանգիումներից, որոնք ընկղմվում են տերևի հյուսվածքի մեջ) և վեգետատիվ (անպտուղ, երկարավուն-ձվաձև, ամբողջաեզր, թեթևակի մսալի, կանաչ) մասերի։ Գամետոֆիտները (նախածիլեր) պալարանման են, երկսեռ, բազմամյա, զարգանում են հողում (զուրկ են քլորոֆիլից)։
Տեսակներ
Հայտնի է 45, Հայաստանում՝ 1 տեսակ՝
Տարածում
Հանդիպում է Սյունիքի (գյուղ Ծավ), Կոտայքի (գյուղ Արզական) մարզերում։ Աճում է խոնավ անտառներում, գետափերին, թփուտանման մացառուտներում։ Գրանցված է Հայաստանի Կարմիր գրքում։
Նշանակություն
Ժողովրդական բժշկության մեջ օգտագործում են որպես վերքերն ամոքող միջոց։
Կատեգորիա:Իժալեզվազգիներ Կատեգորիա:Բույսեր այբբենական կարգով
Ալիքրամ Հումաթով
Վաղ տարիներ
Ադրբեջանի ազգային ճակատի հիմնադիրների մեկն է, Ճակատի կառավարության անդամ է։ Հումաթովի նախաձեռնությամբ ԱԱՃ-ի Լենքորանյան ճակատի ծրագրի մեջ է ընդգրկվել է ներկայիս Ադրբեջանի տարածքում թալիշների հավաք բնակեցման 7 շրջանների ինքնավարության անհրաժեշտությունը։ 1990 թ. Ադրբեջանում հակախորհրդային հուզումների ժամանակ, մասնավորապես՝ հունվարի 11-ին, փաստացի գլխավորել է Լենքորանը 10 օր շարունակ։ 1990 օգոստոսից մինչև 1991 թ. Ադրբեջանի սոցիալդեմոկրատական կուսակցության անդամն է ։
1992 թ. Բերձորի մերձակայքում տեղակայված խորհրդային սահմանապահ դիվիզիայի գույքի հիման վրա կազմավորել է Գյոյթեփեի գումարտակը (հայտնի է նաև որպես Լաչինի և Լենքորանի գումարտակ), որի գլխավորությամբ գնդապետի պաշտոնում մասնակցել է Արցախյան պատերազմին։ 1992 թ. վերջին — 1993 սկզբին եղել է Ադրբեջանի պաշտպանության նախարար Ռահիմ Ղազիևի մարտական պատրաստվածության գծով տեղակալը։
Հումաթովի գործը Եվրադատարանում
Գտնվելով Նիդերլանդներում, Հումաթով Մարդու իրավունքների եվրոպական դատարան բողոք է ներկայացրել Ադրբեջանի վրա։ 2007 թ. նոյեմբերին 29-ին ՄԻԵԴ-ը դատապարտել է Ադրբեջանին Հումաթովին մուծել 12 հազար եվրո բարոյական վնասի համար և 2090 եվրո տարած ծախսերի համար, քանի որ, ինչպես ապացուցվել է, Հումաթովի նկատմամաբ խախտվել է Մարդու իրավունքների եվրոպական կոնվենցիայի 3-րդ հոդվածը (պաշտպանություն անմարդկային վերաբերմունքից), 13-րդ հոդվածը (բողոքի քննման ընթացքում ներպետական պաշտպանության միջոցների անարդյունավետություն) և 6-րդ հոդվածի 1-ին մասը (արդար դատավարության իրավունք)
Ծանոթագրություններ
Կատեգորիա:Թալիշ քաղաքական գործիչներ Կատեգորիա:Ադրբեջանի քաղաքական գործիչներ Կատեգորիա:Ադրբեջանի գնդապետներ Կատեգորիա:Արցախյան պատերազմի մասնակիցներ ադրբեջանական կողմից Կատեգորիա:Ադրբեջանի բուհերի շրջանավարտներ Կատեգորիա:ԽՄԿԿ անդամներ
Բայշիու
Բայշիու (Baixio), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հարավ-կենտրոնական մարզում։ Մտնում է Լավրաս դա Մանգաբեյրա գավառի կազմի մեջ։ Բնակչությունը կազմում է 5955 մարդ՝ 2006 թվականի տվյալներով։ Գրավում է 146,442 կմ2 տարածք։ Բնակչության խտությունը՝ 40,7 մարդ/կմ²։
Քաղաքի տոնը նշվում է սեպտեմբերի 15-ին։
Պատմություն
Քաղաքը հիմնադրվել է 1956 թվականին։
Վիճակագրություն
Կատեգորիա:Բրազիլիայի բնակավայրեր Կատեգորիա:Սեարա նահանգի բնակավայրեր
Ինյացիո Լա Ռուսա
Ինյացիո Լա Ռուսա (Ինյացիո Բենիտո Մարիա Լա Ռուսա; երբեմն սխալ Իգնացիո; Ignazio Benito Maria La Russa; ) —իտալացի քաղաքական գործիչ, պաշտպանության նախարար Սիլվիո Բեռլուսկոնիի կառավարությունում (2008-2011)։
Կենսագրություն
Երբ Լա Ռուսեն 13 տարեկան էր, ընտանիքը տեղափոխվեց Միլան։ Ինյացիոն ավարտել է Պավիայի համալսարանը, որոշ ժամանակ աշխատել է Իտալիայի Վճռաբեկ դատարանում։ Դեռ ուսանողական տարիներին մասնակցել է երիտասարդական ծայրահեղ աջ կազմակերպությունների, իսկ ավելի ուշ միացել նեոֆաշիստական իտալական Սոցիալական շարժմանը։ 1985 թվականին ընտրվել է Լոմբարդիայի մարզային խորհրդի, իսկ 1992 թվականին՝ Իտալիայի պատգամավորների պալատի (այդ ժամանակից ի վեր մշտապես վերընտրվել է) և Սենատի անդամ միաժամանակ։ 1994 թվականին դարձել է պատգամավորների պալատի փոխնախագահ։ Իտալական Սոցիալական շարժման փլուզումից և ավելի չափավոր ազգային դաշինքի ստեղծումից հետո Լա Ռուսան դարձավ նոր կուսակցության փոխնախագահ։ Ազգային դաշինքում Լա Ռուսան և Մաուրիցիո Գասպարին ղեկավարում էին չափավոր խմբակցություն։ 2001-2003 և 2004-2008 թվականներին Լա Ռուսան եղել է պատգամավորների պալատի Ազգային դաշինքի խմբակցության նախագահը, իսկ 2008 թվականից մինչև Ազատության ժողովրդի հետ միավորվելը եղել է կուսակցության ղեկավարի պաշտոնակատար։
2008 թվականի արտահերթ խորհրդարանական ընտրություններից և աջ կենտրոնամետ կառավարության ձևավորումից հետո Լա Ռուսան դարձավ Իտալիայի պաշտպանության նախարար։ Լա Ռուսան նաև իշխող «Ազատության ժողովուրդ» կուսակցության երեք համակարգողներից մեկն է։
2009 թվականին Լա Ռուսան թույլատրեց ավելացնել ԱԹՍ-ների և ուղղաթիռների քանակը Աֆղանստանում հետախուզական գործողությունների համար ։ 2009 թվականի հունվարին հայտարարվել էր Իտալիայի Սիգոնելլա շրջանում ՆԱՏՕ-ի նոր ռազմաօդային բազայի տեղակայման մասին ։ Ֆարնբորո-2010 ավիասալոնում Լա Ռուսան հայտարարել է Eurofighter Typhoon բազմաթիրախային կործանիչների գնումների 25 միավորով կրճատման մասին՝ կապված պետական ծախսերի կրճատման ծրագրի հետ ։ 2010 թվականի հունիսին Լա Ռուսան հայտարարել էր 2011-13 թվականների ընթացքում Աֆղանստանից զորքերը դուրս բերելու Իտալիայի մտադրության մասին ։ Սակայն ավելի ուշ Լա Ռուսան հայտարարել Է Աֆղանստանում ռազմական կոնտինգենտի ավելացման մասին՝ մինչև 2010 թվականի վերջը 3150-ից մինչև 4000 մարդ՝ պահպանելով զորքերի դուրսբերման ժամկետները ։
2012 թվականին Լա Ռուսոն ընդգրկվել է Իտալիայի եղբայրներ կուսակցության հիմնադիրների թվում ։
2022 թվականի հոկտեմբերի 13-ին ընտրվել է նոր 19-րդ գումարման Սենատի նախագահ՝ ստանալով 200 ձայնից 116-ը (ընդ որում՝ «Առաջ, Իտալիա» կուսակցությունից սենատորների մի մասը քվեարկությանը չի մասնակցել, և Լա Ռուսան կարող էր նման արդյունքի հասնել միայն ձախ կենտրոնամետ ընդդիմության աջակցությամբ) ։
Անձնական կյանք
Լա Ռուսան ամուսնացած է Լաուրա Դե Չիկոյի հետ, ունի երեք երեխա՝ Ջերոնիմո (առաջին կնոջից՝ Մարիկա Կատտարելիից), ինչպես նաև Լորենցո Կոկիս (Lorenzo Cochis) և Լեոնարդո ապակե (Leonardo Apache) ։
Ֆուտբոլ
Ինյացիո Լա Ռուսան Միլանի «Ինտեր» ֆուտբոլային ակումբի երկրպագու է ։ Մի անգամ Լա Ռուսան նույնիսկ սկանդալի զոհ է դարձել՝ հայտնվելով Թուրինի «Յուվենտուսի» հասցեին վիրավորանքներ պարունակող շարֆի հետևում։ Միջադեպը սուր քննադատության է արժանացել հանրության կողմից։ Պաշտոնապես Լա Ռուսան ներողություն է խնդրել՝ նշելով, որ դա ոչ այլ ինչ է, քան պատահականություն, և որ նույնիսկ իր ընտանիքում շատ մարդիկ են աջակցում «Յուվենտուսին» ։
Յունիֆիշ
Արտաքին հղումներ
Կատեգորիա:2007 հիմնադրված ընկերություններ Կատեգորիա:2015 կազմալուծված ընկերություններ
Կիրզա (այլ կիրառումներ)
Կիրզա տերմինը կարող է նշանակել՝
Կատեգորիա:Կտոր Կատեգորիա:Խորհրդային հայտնագործություններ
Չկա խաղ՝ չկա կյանք
Չկա Խաղ, Չկա Կյանք-ը (ճապ.` ノーゲーム・ノーライフ, Նոգեմու Նորայֆու) Յու Կամիայի կողմից գրված ու նկարված լայթ-նովելների շարք է։ 2013 թվականի տվյալներով հրապարակվել են 5 հատորներ։ Լայթ-նովելների հիման վրա ստեղծված սեյնեն մանգան սկսել է տպագրվել 2013 թվականի հունվարից։ Իսկ արդեն 2014 թվականի ապրիլից մինչև հունիսը ցուցադրվել է նույնանուն անիմե-սերիալը։